Boeing F-47

Το **Boeing F-47** είναι ένα υπό ανάπτυξη αμερικανικό αεροσκάφος έκτης γενιάς. Αναπτύσσεται από την Boeing για την Πολεμική Αεροπορία των Ηνωμένων Πολιτειών στο πλαίσιο του προγράμματος Next Generation Air Dominance (). Έχει σχεδιαστεί να είναι διάδοχο του Lockheed Martin F-22 Raptor. Αξιωματούχοι της Αεροπορίας των ΗΠΑ ανέφεραν ότι δοκιμαστικές πτήσεις έχουν πραγματοποηθεί από το 2020, και η υπηρεσία στοχέυει στην ένταξή του μέχρι το τέλος της δεκαετίας, οπότε και θα γίνει το πρώτο αμερικανικό μαχητικό έκτης γενιάς. Η Πολεμική Αεροπορία των ΗΠΑ έχει ανακοινώσει πρόθεση αγοράς τουλάχιστον 185 αεροσκαφών, με ορισμένες πηγές να εκτιμούν ότι ο συνολικός αεριθμός μπορεί να φράσει τα 200 έως 250 μαχητικά του τύπου. 

## Ανάπτυξη
μικρογραφία|267x267εσ|Καλλιτεχνική απεικόνιση του F-47, Αμερικανική Πολεμική Αεροπορία.
Το πρόγραμμα F-47 αποτελεί μέρος της πρωτοβουλίας της Πολεμικής Αεροπορίας των ΗΠΑ για την  *–* NGAD, η οποία αποσκοπεί στην αντικατάσταση του γηράσκοντος στόλου των F-22 Raptor. Η πρωτοβουλία αυτή βασίζεται σε μια προσέγγιση «*οικογένειας συστημάτων*», με επίκεντρο ένα ταχύ, μεγάλης εμβέλειας, χαμηλής παρατηρησιμότητας (), επανδρωμένο μαχητικό αεροσκάφος με ενοποιημένες δυνατότητες ανίχνευσης και προσβολής στόχων, που φέρει την ονομασία *Penetrating Counter-Air* (PCA). Το 2014, η Υπηρεσία Έρευνας Προηγµένων Αµυντικών Προγραµµάτων (DARPA) ξεκίνησε την Πρωτοβουλία Αεροδιαστημικής Καινοτομίας (), με στόχο την κατασκευή πρωτοτύπων πειραματικών αεροσκαφών για την ανάπτυξη και ωρίμανση τεχνολογιών επόμενης γενιάς για μαχητικά αεροσκάφη. Τα πειραματικά αεροσκάφη της DARPA θα λειτουργούσαν ως πρωτότυπα πλήρους κλίμακας για το πρόγραμμα PCA, με την Boeing να πραγματοποιεί την πρώτη πτήση του δικού της πρωτοτύπου το 2019. Παρόλο που αρχικά το PCA αναμενόταν να επιχειρεί χωρίς ανάγκη υποστήριξης από μη-επανδρωμένα συνεργαζόμενα αεροσκάφη μάχης ( - CCA), ωστόσο εξελίξεις στην τεχνολογία αυτοματοποίησης και τεχνητής νοημοσύνης έχουν αυξίσει τον ρόλο τους στην δομή της Αεροπορίας των ΗΠΑ, και το PCA, δηλαδή το F-47, αναμένεται να συνοδεύεται από  με την δυνατότητα να φέρουν επιπλέον πυρομαχικά ή να λαμβάνουν υποστηρηκτικές επιχειρήσεις. Συμβάσεις για ανάπτυξη πρωτοτύπων CCA έχουν ήδη ανατεθεί σε εταιρείες όπως η General Atomics και η Anduril.

Ο ανάδοχος του συμβολαίου για την ανάπτυξη του NGAD επρόκειτο να επιλεγεί το 2024, ωστόσο ο Υπουργός της Πολεμικής Αεροπορίας, Φρανκ Κένταλ III, ανέστειλε το πρόγραμμα τον Μάιο του 2024, καθώς το εκτιμώμενο κόστος του αυξήθηκε δραματικά, ανεβάζοντας την τιμή κάθε μαχητικού στο τριπλάσιο εκείνης ενός Lockheed Martin F-35 Lightning II. Η υπηρεσία ξεκίνησε εσωτερική μελέτη για να αξιολογήσει κατά πόσον το πρόγραμμα μπορούσε να εξασφαλίσει την υπεροχή στον αέρα εν μέσω ταχύρρυθμων εξελίξεων στην αεροπορία και αντιαεροπορική τεχνολογία, ιδίως από πλευράς αντιπάλων των Ηνωμένων Πολιτειών. Στις αρχές Μαρτίου 2025, η ηγεσία της  δήλωσε ότι η μελέτη κατέληξε στο συμπέρασμα πως το NGAD ήταν απαραίτητο. «*Για να το πούμε ωμά, αυτό που μας είπε η μελέτη είναι ότι δοκιμάσαμε πλήθος διαφορετικών επιλογών και καμία δεν ήταν πιο βιώσιμη από το NGAD για την επίτευξη εναέριας υπεροχής σε αυτό το έντονα αμφισβητούμενο περιβάλλον*», δήλωσε ο υποπτέραρχος Τζόζεφ Κάνκελ, διευθυντής σχεδιασμού δυνάμεων, ενσωμάτωσης και σεναρίων πολέμου της Αμερικανικής Πολεμικής Αεροπορίας, στο Συμπόσιο Πολέμου του Συνδέσμου Αεροπορικών και Διαστημικών Δυνάμεων (αγγλ.: *Air & Space Forces Association*) στο Κολοράντο. Ο Κένεθ Γουίλσμπαχ της Διοίκησης Μαχητικής Αεροπορίας (αγγλ.: *Air Combat Command*) πρόσθεσε ότι οι Ηνωμένες Πολιτείες θα χρειαστούν επανδρωμένα αεροσκάφη έκτης γενιάς για να αντιμετωπίσουν τα αντίστοιχα κινεζικά.

Στις 21 Μαρτίου 2025, ο Πρόεδρος των Ηνωμένων Πολιτειών, Ντόναλντ Τραμπ, ανακοίνωσε ότι το πρόγραμμα θα προχωρήσει, ότι το κεντρικό του αεροσκάφος θα ονομάζεται F-47, και ότι η σύμβαση για τη φάση σχεδίασης και ανάπτυξης της παραγωγής, αξίας άνω των 20 δισεκατομμυρίων δολαρίων, θα ανατεθεί στην Boeing. Η ανακοίνωση επιβεβαιώθηκε από την ίδια την Αμερικανική Πολεμική Αεροπορία, η οποία όρισε επισήμως την Boeing ως ανάδοχο του επανδρωμένου μαχητικού του προγράμματος NGAD. Τον Μάρτιο του 2025, το εκτιμούμενο κόστος ανά μονάδα κυμαινώταν στα 300 εκατομμύρια δολάρια.

Σύμφωνα με την Πολεμική Αεροπορία των ΗΠΑ, ο αριθμός «47» επιλέχθηκε διότι «*τιμά την κληρονομιά του [[Republic P-47 Thunderbolt]], του οποίου η συνδρομή στην αεροπορική υπεροχή κατά τον [[Β΄ Παγκόσμιος Πόλεμος|Β΄ Παγκόσμιο Πόλεμο]] παραμένει ιστορική. Επιπλέον, ο αριθμός αποτίει φόρο τιμής στο έτος ίδρυσης της Πολεμικής Αεροπορίας, ενώ ταυτόχρονα αναγνωρίζει την καθοριστική υποστήριξη του 47ου Προέδρου για την ανάπτυξη του πρώτου στον κόσμο μαχητικού έκτης γενιάς*».

Αναμένεται ότι αυτή η σύμβαση θα αναζωογονήσει το τμήμα στρατιωτικής αεροπορίας της Boeing, και ειδικότερα τη γραμμή παραγωγής μαχητικών στο Σαιντ Λούις, Μιζούρι. Η ιστοσελίδα Defense One ανέφερε ότι η Boeing έχει πραγματοποιήσει σημαντικές επενδύσεις στο τμήμα άμυνας της με στόχο την επαναφορά του στην κερδοφορία.

Το πρόγραμμα πραγματοποιεί πτήσεις πειραματικών αεροσκαφών που αποσκοπούν στην επαλήθευση σχεδιαστικών και τεχνολογικών στοιχείων από το 2020, δήλωσε ο Αρχηγός του Επιτελείου της Πολεμικής Αεροπορίας, Στρατηγός Ντέιβιντ Όλβιν, προσθέτοντας ότι η πρώτη πτήση του F-47 έχει προγραμματιστεί να πραγματοποιηθεί πριν το τέλος της δεύτερης θητείας του Τραμπ, στις αρχές του 2029.

## Σχεδιασμός
[μικρογραφία|271x271εσ|Το γράφημα που δημοσίευσε ο  τον Μάιο στο [X (μέσο κοινωνικής δικτύωσης)|X.]]
Πολλές λεπτομέρειες για το σχεδιασμό του F‑47 παραμένουν απόρρητες. Σύμφωνα με επίσημες δηλώσεις, το μαχητικό αεροπορικής υπεροχής θα διαθέτει «*σημαντικά μεγαλύτερη εμβέλεια, πιο προηγμένη τεχνολογία stealth, αυξημένη βιωσιμότητα και υποστήριξη, καθώς και υψηλότερη διαθεσιμότητα*» σε σύγκριση με τα μαχητικά πέμπτης γενιάς, όπως τα F-22 και F-35. Ο Αρχηγός του Γενικού Επιτελείου Αεροπορίας ΗΠΑ, Τσαρλς Άλβιν, ανέφερε επίσης ότι το F-47 θα έχει χαμηλότερο κόστος από το F-22, θα παραχθεί σε μεγαλύτερους αριθμούς, θα είναι «*πιο προσαρμόσιμο σε μελλοντικές απειλές*» και «*θα απαιτεί σημαντικά λιγότερο προσωπικό και υποδομές για την ανάπτυξή του*». Η μέγιστη ταχύτητά του εκτιμάται ότι θα προσεγγίζει τα  , ενώ προβλέπεται να επιχειρεί σε συνεργασία με σμήνη μη επανδρωμένων αεροσκαφών. Τον Μάιο του 2025, ο Άλβιν δημοσίευσε ένα γράφημα, το οποίο ανέφερε ότι το F-47 θα διαθέτει ακτίνα μάχης άνω των , ταχύτητα μεγαλύτερη των 2 Μαχ και ότι θα τεθεί σε επιχειρησιακή χρήση μεταξύ 2025 και 2029. Στο γράφημα αναγραφόταν επίσης ότι η Αεροπορία των ΗΠΑ θα αποκτήσει περισσότερα από 185 του τύπου.

## Τεχνικά χαρακτηριστικά
Δεδομένα από την Ένωση Αεροδιαστημικών Δυνάμεων () και το περιοδικό Πτήση:

### Επιδόσεις

* **Μέγιστη ταχύτητα:** 2+ Μαχ
* **Εμβέλεια μάχης:** 1.000 νμ (1.900 χλμ)

## Δείτε επίσης

* F-22 Raptor
* F-35 Lightning II
* Sukhoi Su-57
* Future Combat Air System

## Σημειώσεις

## Παραπομπές

Κατηγορία:Αεροσκάφη Boeing
Κατηγορία:Μαχητικά αεροσκάφη